హైదరాబాద్ (ఆంధ్రజ్యోతి బిజినెస్): చెన్నై కేంద్రంగా సరుకుల రవాణా సర్వీసులు అందిస్తున్న టెక్నాలజీ స్టార్టప్ లింక్ లాజిస్టిక్స్.. తాజాగా బీమా సదుపాయాన్ని అందుబాటులోకి తెచ్చింది. లింక్ ద్వారా సరుకులను రవాణా చేయాలనుకునే యూజర్లు ఒకవేళ తమ సరుకులకు ఏమైనా నష్టం వాటిల్లితే తగిన పరిహారాన్ని పొందడానికి అవకాశం ఉంటుంది. ఈ బీమా కోసం ఓరియెంటల్ ఇన్సూరెన్స్తో ఒప్పందం కుదుర్చుకున్నామని, ట్రక్కు బుకింగ్ సమయంలో బీమా అవసరం ఉందనుకునే వినియోగదారులు 12 రూపాయలు చెల్లించి బీమా రక్షణను పొందవచ్చని లింక్ లాజిస్టిక్స్ సహ వ్యవస్థాపకుడు శేఖర్ భెండె తెలిపారు. చెన్నైలో ఇప్పటికే 15 వేల మంది బీమా సదుపాయాన్ని వినియోగించుకున్నారని, ఈ నేపథ్యంలో హైదరాబాద్లోనూ బీమాను అందుబాటులోకి తెచ్చామని చెప్పారు. సరుకులకు నష్టం వాటిల్లిన సందర్భంలో ఐదు లక్షల రూపాయల వరకు బీమా పరిహారం పొందవచ్చన్నారు. సరుకుల రవా ణా కోసం తమ యాప్ ద్వారా నిమిషాల వ్యవధిలోనే ట్రక్కును బుక్ చేసుకునే అవకాశం ఉన్నందు వల్ల వ్యాపార సంస్థలు, వ్యక్తులు పెద్ద ఎత్తున వినియోగిస్తున్నట్టు ఆయన చెప్పారు. హైదరాబాద్లో 800 మంది ట్రక్కుల యజమానులు తమ వద్ద రిజిస్టర్ అయి ఉన్నారని, వీరికి మంచి ఆదాయం లభిస్తోందని తెలిపారు. త్వరలోనే ముంబై, ఢిల్లీ, బెంగళూరు తదితర పట్టణాల్లో కార్యకలాపాలను ప్రారంభిస్తామని శేఖర్ చెప్పారు.
hyderabad (aandhrajyoti bijines): chennai kendramgaa sarukula rawana sarveesulu andistunna technology startop link lajistics.. taajaagaa beema sadupaayaanni andubaatuloki tecchindi. link dwara sarukulanu rawana cheyalanukune userlu okavela tama sarukulaku emaina nashtam vaatillithe tagina parihaaraanni pondadaaniki avakaasam untundi. ee beema kosam oriyental insurensto oppandam kudurchukunnamani, trakku buking samayamlo beema avasaram undanukune viniyogadaarulu 12 roopaayalu chellinchi beema rakshananu pondavacchani link lajistics saha vyavasthaapakudu shekhar bhende telipaaru. chennailo ippatike 15 vela mandi beema sadupaayaanni viniyoginchukunnaarana, ee nepathyamlo hyderabadlonu beemaanu andubaatuloki tecchaamani cheppaaru. sarukulaku nashtam vaatillina sandarbhamlo aidu lakshala roopaayala varaku beema pariharam pondavachannaru. sarukula rawa naa kosam tama yap dwara nimishaala vyavadhiloonae trakkunu buk chesukune avakaasam unnandu valla vyapara samsthalu, vyaktulu pedda ettuna viniyogistunnattu aayana cheppaaru. hyderabadlo 800 mandi trakkula yajamaanulu tama vadda resister ayi unnaarani, veeriki manchi aadaayam labhistondani telipaaru. twaralone mumbai, dhilli, bengaluru taditara pattanaallo kaaryakalaapaalanu praarambhistaamani shekhar cheppaaru.